Johannes 13: 1-17 – Wat sal die kerk red? | Nederduitsch Hervormde Kerk van Afrika
Johannes 13: 1-17 – Wat sal die kerk red?
Soos ‘n goue draad, broers en susters, loop hierdie teenstelling deur Johannes 13. Nie minder nie as elf keer word Jesus hier aangespreek as óf Here (Kurios,‘n magsnaam), óf as Leermeester (‘n naam wat gegee is aan iemand wat ‘n hoë aansien in die lewe gehad het), óf as Seun van die Mens (‘n benaming – ontleen uit die Ou Testament – wat op Jesus se ewige heerskappy dui). En wat doen hierdie Here, hierdie Leermeester, hierdie Seun van die Mens in Johannes 13? Hy sit daar met ‘n skottel in die een hand en ‘n afdrooglap in die ander soos ‘n kneg. Ek het gekom om te dien, sê alles waarmee Hy daar besig is. Rugby-uitdaagreeks - Wikipedia
Die Rugby-uitdaagreeks – om borgskapredes bekend as die SuperSport Rugby-uitdaagreeks – is ’n plaaslike rugbykompetisie in Suid-Afrika. Die kompetisie word deur die Suid-Afrikaanse Rugbyunie georganiseer en al veertien Suid-Afrikaanse streek-/provinsiale spanne, asook die Welwitschias van Namibië en 'n Zimbabwiese Akademiespan neem deel. Die aanvangseisoen van die kompetisie was in 2017 en dien as plaasvervanger vir die Vodacombeker wat in 2015 ten einde geloop het.
Die kompetisie word gelyklopend met die Superrugbyseisoen gespeel. Dit dien as ’n belangrike ontwikkelingskompetisie vir Suid-Afrikaanse rugbyspelers.
Die 16 spanne is geografies in twee afdelings – Noord en Suid – ingedeel. Elke span sal deur die loop van die seisoen een keer teen die ander spanne in dieselfde afdeling speel – óf ’n tuis- óf ’n wegwedstryd. Die wenner en tweede plek van elke afdeling sal dan in die halfeindronde speel. Sommige wedstryde word na 'n neutrale plek as deel van 'n 'SuperStack'-inisiatief verskuif, waartydens drie wedstryde – waaronder 'n plaaslike amateurklubwedstryd – op een terrein gespeel word, met gratistoegang tot hierdie wedstryde om rugby onder alle sosiale groepe te bevorder.
Die spanne wat in 2019 in die Rugby-uitdaagreeks meeding is:
Ligging van spanne in die Rugby-uitdaagreeks
Blou Bulle Vodacom Blou Bulle
Griekwas Tafel Lager Griekwas
Griffons Down Touch Griffons
Goue Leeus Xerox Goue Leeus XV
Pumas Steval Pumas
Valke Hino Valke
Welwitschias Windhoek Draught Welwitschias
Boland Kavaliers Boland Kavaliers
Grens Bulldogs Grens Bulldogs
Natalse Haaie Cell C Haaie XV
Oostelike Provinsie Oostelike Provinsie Kings
SWD Arende SWD Arende
Vrystaat Cheetahs Toyota Vrystaat XV
Westelike Provinsie DHL Westelike Provinsie
Zimbabwiese Akademiespan Zimbabwiese Akademiespan
Die uitslae van die Rugby-uitdaagreeks se eindstryde is soos volg:
2017 Westelike Provinsie 28–19 Griekwas
2018 Pumas 32–30 Griekwas
2019 Griekwas 28–13 Pumas
↑ "Squad: Zimbabwe Academy". Suid-Afrikaanse Rugbyunie (in Engels). Geargiveer vanaf die oorspronklike op 27 April 2019. Besoek op 10 Oktober 2019.
↑ (en) Suid-Afrikaanse Rugbyunie (28 Februarie 2017). "Provincial rugby gets SuperSport makeover". Persberig. http://www.sarugby.co.za/article.aspx?category=sarugby/curriecup&id=3901474. Besoek op 28 Februarie 2017.
Ontsluit van "https://af.wikipedia.org/w/index.php?title=Rugby-uitdaagreeks&oldid=2213937"
Rugby in Namibië
Die bladsy is laas op 23 Junie 2020 om 08:15 bygewerk.